rejauldu/bengali-wikipedia huggingface dataset:
কাশিমপুর জমিদার বাড়ি বাংলাদেশ এর গাজীপুর জেলার গাজীপুর সদর উপজেলার কাশিমপুর নামক স্থানে অবস্থিত এক ঐতিহাসিক জমিদার বাড়ি।  ইতিহাস কবে নাগাদ এই জমিদার বাড়িটি প্রতিষ্ঠিত হয়েছে তার কোনো সঠিক তথ্য জানা যায়নি। তবে এই বাড়িটির প্রতিষ্ঠাতা হচ্ছেন জমিদার (ব্রিটিশ সরকারের কাছে রায় বাহাদুর উপাধি পাওয়া) কেদারনাথ লাহিড়ী। তার জমিদারী আওতায় পুরো কাশিমপুর ও বলধা এলাকা জুড়ে ছিল। এই জমিদার বাড়ির শেষ জমিদার ছিলেন আনামী প্রাসাদ রায় চৌধুরী।  অবকাঠামো  বর্তমান অবস্থা  তথ্যসূত্র  বিষয়শ্রেণী:গাজীপুর জেলার দর্শনীয় স্থান বিষয়শ্রেণী:জমিদার বাড়ি
ক্রিস্টোফার হিউজেস (জন্মঃ ) তিনি একজন আমেরিকান উদ‍্যোক্তা, হার্ভার্ড বিশ্ববিদ্যালয়ে পড়াশোনা কলীন সময়ে তিনি অনলাইন সোশ্যাল ডাইরেক্টরি এবং নেটওয়ার্কিং সাইট ফেসবুকের মুখপাত্র হিসেবে সহযোগিতা ও সেবা প্রদান করেন। তার সহকর্মীরা হচ্ছেন মার্ক জাকারবার্গ, ডাস্টিন মস্কোভিটজ, এডুয়ার্ডো স্যাভেরীন, এবং এন্ড্রু ম্যাককলাম।  তিনি ২০১২ থেকে ২০১৬ সাল পর্যন্ত  দ্য নিউ রিপাবলিক এর প্রকাশক এবং সম্পাদক-প্রধান ছিলেন। হিউজেস এখন অর্থনৈতিক নিরাপত্তা প্রকল্পর সহ-চেয়ারম্যান। ২০১৮ সালে, হিউজেস  ফেয়ার শট: রিথিংকিং ইনাইম্যালিটি অ্যান্ড হাউ ওয়ি র্আন  প্রকাশ করেছে।  তথ্যসূত্র  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:মার্কিন ইন্টারনেট ব্যক্তিত্ব বিষয়শ্রেণী:মার্কিন যুক্তরাষ্ট্রের এলজিবিটিকিউ ব্যবসায়ী বিষয়শ্রেণী:ফেসবুকের কর্মচারী বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:এইচআইভি/এইডস কর্মী বিষয়শ্রেণী:মার্কিন কোম্পানি প্রতিষ্ঠাতা বিষয়শ্রেণী:হার্ভার্ড কলেজের প্রাক্তন শিক্ষার্থী বিষয়শ্রেণী:২১শ শতাব্দীর মার্কিন এলজিবিটিকিউ ব্যক্তি
লোহাগড়া রেলওয়ে স্টেশন বাংলাদেশের খুলনা বিভাগের নড়াইল জেলার লোহাগড়া উপজেলায় অবস্থিত ঢাকা-যশোর রেলপথের  একটি রেলওয়ে রেলওয়ে স্টেশন।  ইতিহাস পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনা হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার ব্রডগেজ রেললাইন নির্মাণ করা হচ্ছে। ২০২৪ সালে পুরো প্রকল্পের কাজ শেষ করার সময়সীমা নির্ধারণ করা হয়েছে।   পরিষেবা  লোহাগড়া রেলওয়ে স্টেশন দিয়ে যেসব ট্রেন চলাচল করে নিম্নে তা উল্লেখ করা হলো:   জাহানাবাদ এক্সপ্রেস  রূপসী বাংলা এক্সপ্রেস  তথ্যসূত্র  বিষয়শ্রেণী:নড়াইল জেলার রেলওয়ে স্টেশন বিষয়শ্রেণী:লোহাগড়া উপজেলা
থাম্ব|upright=1.5|ওপেল অলিম্পিয়া ১৯৫৪ থাম্ব|upright=1.5|ওপেল ওপেল রেকর্ড পি ২ অ্যাডাম ওপেল এজি বা ওপেল হল জার্মান মোটরগাড়ি প্রস্তুতকারী সংস্থা যার সদর দফতর জার্মানির রাসেলহেমে অবস্থিত। এটি আমেরিকান জেনারেল মোটরস কোম্পানির একটি অধীনস্থ প্রতিষ্ঠান। প্রতিষ্ঠানটি মোটরগাড়ির নকশা তৈরি প্রকৌশল, উৎপাদন এবং বাজারজাত করে থাকে। এটি আফ্রিকা, আমেরিকা, এশিয়া, ইউরোপ এবং দক্ষিণ আমেরিকায় ওপেল ব্রান্ডের ব্যক্তিগত ও বাণিজ্যিক মোটরগাড়ি বাজারজাত করে থাকে। এছাড়া এটি যুক্তরাষ্ট্র, কানাডা, ম্যাক্সিকো ও চীনের বাজারে বুইক ব্রান্ডের অধীনে ও যুক্তরাজ্যে র বাজারে ভক্সহল ব্রান্ডের মোটরগাড়ি বাজারজাত করে থাকে।  অ্যাডাম ওপেল এই কোম্পানিটির প্রতিষ্ঠা করেন ১৮৬২ সালে। তখন মূলত এটি ছিল একটি যন্ত্রপাতি উৎপাদন কারখানা। ১৮৮৬ সালের দিকে এটি বাইসাইকেল উৎপাদন শুরু করে। কোম্পানিটি ১৮৯৯ সালে সর্বপ্রথম মোটরগাড়ি উৎপাদন করে।http://www.kalerkantho.com/print-edition/automobile/2013/11/20/22764  ১৯২৯ সালে ওপেল একটি শেয়ার লিমিটেড কোম্পানিতে পরিণত হয়। একই সালে যুক্তরাষ্ট্রের জেনারেল মোটরস এর শিংহভাগ শেয়ার কিনে নেয়। ১৯৩১ সালে জিএম এর পূর্ন নিয়ন্ত্রণ নিয়ে নিলে এটি জিএম এর একটি পূর্ণ অধীনস্থ কোম্পানিতে পরিনত হয়। এটি পাবলিক লিমিটেড কোম্পানি না হওয়ায় সাধারণ শেয়ার বাজারে এর শেয়ার উপলব্ধ নয়। অদ্যাবধি এর প্রায় সম্পূর্ণ অংশের মালিক জেনারেল মোটরস এবং এটি জেনারেল মোটরস ইউকে লিমিটেডের এর মালিকানাধীন হিসেবে নিবন্ধিত।   তথ্যসূত্র     বিষয়শ্রেণী:জার্মানির কোম্পানি বিষয়শ্রেণী:১৮৬২-এ প্রতিষ্ঠিত বিষয়শ্রেণী:জার্মান মোটরসাইকেল নির্মাতা প্রতিষ্ঠান বিষয়শ্রেণী:জার্মান বাইসাইকেল নির্মাতা প্রতিষ্ঠান বিষয়শ্রেণী:জেনারেল মোটরসের মালিকানাধীন কোম্পানি বিষয়শ্রেণী:মোটরগাড়ি উৎপাদনকারী কোম্পানি বিষয়শ্রেণী:জার্মান মোটরগাড়ি উৎপাদনকারী কোম্পানি বিষয়শ্রেণী:জার্মানির গাড়ি প্রস্তুতকারক বিষয়শ্রেণী:জার্মান মার্কা বিষয়শ্রেণী:বিলাসবহুল মোটরযান প্রস্তুতকারক বিষয়শ্রেণী:গাড়ির মার্কা বিষয়শ্রেণী:২০১৭-এর অধিগ্রহণ ও একত্রীকরণ
ময়ূরেশ্বর (বিধানসভা কেন্দ্র) ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র। এই কেন্দ্রটি এখন উন্মুক্ত কিন্তু পূর্বে তপসিলি জাতির জন্য সংরক্ষিত ছিল।  এলাকা ভারতের সীমানা পুনর্নির্ধারণ কমিশনের নির্দেশিকা অনুসারে, ২৯০ নং ময়ূরেশ্বর বিধানসভা কেন্দ্রটি ময়ূরেশ্বর-১ সমষ্টি উন্নয়ন ব্লক এবং ময়ূরেশ্বর-২ সমষ্টি উন্নয়ন ব্লক গুলির অন্তর্গত।  ময়ূরেশ্বর বিধানসভা কেন্দ্রটি ৪১ নং বোলপুর লোকসভা কেন্দ্র এর অন্তর্গত।   বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল ১৯৬২ময়ূরেশ্বর (এসসি)গোবর্ধন দাসভারতের কমিউনিস্ট পার্টি১৯৬৭ কানাই সাহাভারতীয় জাতীয় কংগ্রেস ১৯৬৯পঞ্চানন লেটভারতের কমিউনিস্ট পার্টি (মার্ক্সবাদী)১৯৭১লালচাঁদ ফুলমালিভারতের কমিউনিস্ট পার্টি ১৯৭২লালচাঁদ ফুলমালিভারতের কমিউনিস্ট পার্টি ১৯৭৭পঞ্চানন লেটভারতের কমিউনিস্ট পার্টি (মার্ক্সবাদী)১৯৮২ধীরেন লেটভারতের কমিউনিস্ট পার্টি (মার্ক্সবাদী)১৯৮৭ধীরেন লেটভারতের কমিউনিস্ট পার্টি (মার্ক্সবাদী)১৯৯১ধীরেন লেটভারতের কমিউনিস্ট পার্টি (মার্ক্সবাদী)১৯৯৬ধীরেন লেটভারতের কমিউনিস্ট পার্টি (মার্ক্সবাদী)১৯৯৮ উপনির্বাচনবিষ্ণু লেটভারতের কমিউনিস্ট পার্টি (মার্ক্সবাদী)২০০১বিষ্ণু লেটভারতের কমিউনিস্ট পার্টি (মার্ক্সবাদী)২০০৬সাধু চরণ বাগদিভারতের কমিউনিস্ট পার্টি (মার্ক্সবাদী)২০১১অশোক রায়ভারতের কমিউনিস্ট পার্টি (মার্ক্সবাদী)২০১৬অভিজিৎ রায় সর্বভারতীয় তৃণমূল কংগ্রেস  নির্বাচনী ফলাফল ২০১১ ২০১১ সালের নির্বাচনে, সিপিআই (এম) এর অশোক কুমার রায় তার নিকটতম প্রতিদ্বন্দ্বী তৃণমূল কংগ্রেসের জটিল মণ্ডলকে পরাজিত করেন।     ১৯৭৭-২০০৬ ২০০৬ সালের বিধানসভা নির্বাচনে, সিপিআই (এম) এর সাধুচরণ বাগদি ময়ূরেশ্বর (এসসি) বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী বিজেপির সুভাষচন্দ্র মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর বিষ্ণু লেট ২০০১ সালে তৃণমূল কংগ্রেসের কেষ্টপদ বাগদি কে পরাজিত করেন। সিপিআই (এম) এর ধীরেন লেট ১৯৯৬ সালে বিজেপির অর্জুন সাহাকে, ১৯৯১ সালে বিজেপির অজয় ​​সাহাকে, ১৯৮৭ এবং ১৯৮২ সালে কংগ্রেসের/আইসিএস এর কমলাকান্ত মণ্ডলকে পরাজিত করেন। সিপিআই (এম) পঞ্চানন লেট ১৯৭৭ সালে জনতা পার্টির গুনাকর মণ্ডলকে পরাজিত করেন।  ১৯৬২-১৯৭২ সিপিআইয়ের লালচাঁদ ফুলমালি ১৯৭২ এবং ১৯৭১ সালে জয়ী হন। সিপিআই (এম) এর পঞ্চানন লেট ১৯৬৯ সালে জয়ী হন। কংগ্রেসের কানাই লাল সাহা ১৯৬৭ সালে জয়ী হন। সিপিআই এর গোবর্ধন দাস ১৯৬২ সালে জয়ী হন। এর আগে এই কেন্দ্রটি বিদ্যমান ছিল না।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:বীরভূম জেলার রাজনীতি
কাজুইয়া ইয়ামামুরা (, ; জন্ম: ২ ডিসেম্বর ১৯৮৯) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব কাওয়াসাকি ফ্রোন্তালের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।  ২০০৯ সালে, কাজুইয়া জাপান অনূর্ধ্ব-২০ দলের হয়ে জাপানের বয়সভিত্তিক পর্যায়ে অভিষেক করেছিলেন। প্রায় ১ বছর যাবত জাপানের বয়সভিত্তিক দলের হয়ে খেলার পর, তিনি ২০১০ সালে জাপানের হয়ে আন্তর্জাতিক পর্যায়ে অভিষেক করেছেন; জাপানের জার্সি গায়ে তিনি মাত্র ১ ম্যাচে অংশগ্রহণ করেছেন।   প্রারম্ভিক জীবন  কাজুইয়া ইয়ামামুরা ১৯৮৯ সালের ২রা ডিসেম্বর তারিখে জাপানের নাগাসাকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  কাজুইয়া জাপান অনূর্ধ্ব-২০ এবং জাপান অনূর্ধ্ব-২৩ দলের হয়ে খেলার মাধ্যমে জাপানের প্রতিনিধিত্ব করেছেন। জাপানের বয়সভিত্তিক দলের হয়ে তিনি প্রায় ৪ বছরে ৩৫ ম্যাচে অংশগ্রহণ করে ৩টি গোল করেছেন।  ২০১০ সালের ৬ই জানুয়ারি তারিখে, ২০ বছর, ১ মাস ও ৪ দিন বয়সে, ডান পায়ে ফুটবল খেলায় পারদর্শী কাজুইয়া ইয়েমেনের বিরুদ্ধে অনুষ্ঠিত ২০১১ এএফসি এশিয়ান কাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে জাপানের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৭৫ নম্বর জার্সি পরিধান করে রক্ষণাত্মক মধ্যমাঠের খেলোয়াড় হিসেবে খেলেছিলেন। ম্যাচটি জাপান ৩–২ গোলের ব্যবধানে জয়লাভ করেছিল। জাপানের হয়ে অভিষেকের বছরে কাজুইয়া সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল জাপান  ২০১০  ১  ০ সর্বমোট  ১  ০   তথ্যসূত্র    বহিঃসংযোগ                   বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জাপানি ফুটবলার বিষয়শ্রেণী:জে১ লিগের খেলোয়াড় বিষয়শ্রেণী:কাশিমা অ্যান্টলার্সের খেলোয়াড় বিষয়শ্রেণী:জাপানের আন্তর্জাতিক যুব ফুটবলার বিষয়শ্রেণী:জাপানের অলিম্পিক ফুটবলার বিষয়শ্রেণী:সেরেসো ওসাকার খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:জাপানের আন্তর্জাতিক ফুটবলার বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:এশিয়ান গেমসে স্বর্ণপদক বিজয়ী জাপানি বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:২০১১ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:২০০৯ গ্রীষ্মকালীন ইউনিভার্সিয়াডের পদক বিজয়ী বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড়
শাবনম ফেরদৌসী (১৫ জানুয়ারি ১৯৭২)  একজন বাংলাদেশি চলচ্চিত্র নির্মাতা। তিনি বাংলাদেশ শিল্পকলা একাডেমি পুরস্কার এবং অনন্যা শীর্ষ দশ পুরস্কার (২০০৯) অর্জন করেছেন ।  ১৪ তম রেনবো আন্তর্জাতিক চলচ্চিত্র উৎসবে প্রামাণ্যচিত্র বিষকাব্য-এর জন্য তিনি সেরা স্বল্পদৈর্ঘ চলচ্চিত্র পুরস্কার পান' ।  ২০১৮ সালের জানুয়ারি পর্যন্ত, তিনি ১৮ টি প্রামাণ্যচিত্র তৈরি করেন ।    প্রারম্ভিক জীবন  টাঙ্গাইলে বেড়ে ওঠা শবনম ফেরদৌসী এসএসসি উত্তীর্ণ হওয়ার আগেই সত্যজিৎ রায়সহ বিখ্যাত অনেক পরিচালকের চলচ্চিত্র দেখা শুরু করেন। পাঠ্যবইয়ের বাইরে বিভিন্ন বই, পত্রপত্রিকা পড়ার একটা অভ্যাস ছিল তার। সে কারণে দেশ ও দেশের বাইরে কী ঘটছে, সেসব বিষয়ে দৃষ্টি রাখতেন সে বয়সেই। সত্যজিতের চলচ্চিত্রগুলো দেখে দেখেই মাথার ভেতর চলচ্চিত্রের ভাষা সম্পর্কে ধারণা তৈরি হতে থাকে। তাছাড়া ইউরোপিয়ান বা হলিউড চলচ্চিত্রে কী ঘটছে, সেসব সম্পর্কে জানার চেষ্টা ছিল ওই সময়গুলোতে।    শিক্ষা ও কর্ম  শবনম ফেরদৌসী  টাঙ্গাইল থেকে এসএসসি পাসের পর ঢাকায় এসে ভর্তি হন বদরুন্নেসা মহিলা কলেজে। এ কলেজ থেকে এইচএসসি এবং ঢাকা বিশ্ববিদ্যালয় থেকে স্নাতক ডিগ্রি অর্জন করেন  তিনি প্রথমে মডেল অভিনেত্রী  হিসেবে কর্মজীবন শুরু করেন।  ১৯৯৬ সালে জহির রায়হানের ফিল্ম সোসাইটিতে যোগ দেন। ১৯৯৯ সালে স্বল্পদৈর্ঘ একটি চলচ্চিত্রে অংশ নেন এবং ২০০০ সালে তিনি বাংলাদেশে প্রামান্য চিত্র প্রশিক্ষণ কোর্সে অংশগ্রহণ করেন।   ২০০৯ সালে ফেরদৌসীকে দুই বছরের মেয়াদে বাংলাদেশ ডকুমেন্টারি কাউন্সিলের সভাপতি নির্বাচিত করা হয়।   ফেরদৌসী বেসরকারি টেলিভিশন চ্যানেল একাত্তর টিভিতে একটি অনুষ্ঠানের সম্পাদক হিসেবে কাজ করেন।    যুদ্ধশিশুদের নিয়ে প্রামাণ্যচিত্র ১৯৭১ সালের মুক্তিযুদ্ধের একটি মর্মস্পর্ষী অধ্যায় যুদ্ধশিশু। দেশ স্বাধীন হওয়ার অনেক যুদ্ধশিশুকেই দেশের বাইরে পাঠিয়ে দেওয়া হয়, আবার কেউ জন্মপরিচয় গোপন রেখে বেড়ে ওঠেন এদেশেই। নিজের দেশে আত্মপরিচয় সংকটে জীবনযাপন করা এইসব মানুষের সন্ধান করে তাদের খুঁজে বের করেন নির্মাতা শবনম ফেরদৌসী। তিনজন যুদ্ধশিশুকে খুঁজে বের করে তাদের তাদের পরিণতির গল্প শুনেন এবং সে গল্প থেকে তৈরি করেন ‘জন্মসাথী’ প্রামাণ্যচিত্র। এটি জাতীয় চলচ্চিত্র পুরস্কার ২০১৬ এর আসরে সেরা প্রামাণ্যচিত্র বিভাগে পুরস্কার পায়। এটি যৌথভাবে প্রযোজনা করে একাত্তর টেলিভিশন ও মুক্তিযুদ্ধ জাদুঘর। ২ ফেব্রুয়ারি ২০১৮ সালে ১৫তম মুম্বাই আন্তর্জাতিক চলচ্চিত্র উৎসবে প্রামাণ্যচিত্র হিসেবে প্রদর্শিত হয়।    নির্মিত চলচ্চিত্র  বিষকাব্য  অপেক্ষা থেকে   একটুখানি প্রাণের খোঁজে   ভুবন ভরা সুর (২০০৯)    'দীপ হাতে রমণী (দ্য লেডি উইথ দ্য ল্যাম্প) (২০১১)    ভাসোজয়োতি   জন্ম সাথি  (২০১৬)    ইচ্ছা বসন্ত (দ্য স্প্রিংস অফ ডিজায়ার) (২০১৬)   পুরস্কার ও সম্মাননা পেশাদারিত্বের জন্যে বাংলাদেশ শিল্পকলা একাডেমী পুরস্কার, অনন্যা শীর্ষ দশ পুরস্কার এবং  লন্ডনে ১৪ তম রেনবো আন্তর্জাতিক চলচ্চিত্র উৎসবে পুরস্কার পেয়েছেন।    তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭২-এ জন্ম বিষয়শ্রেণী:জীবিত ব্যক্তি বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী চলচ্চিত্র নির্মাতা
চাঁদপুর পলিটেকনিক ইনস্টিটিউট বাংলাদেশের সরকারী পলিটেকনিকসমূহের একটি। এটি চাঁদপুর জেলা শহর থেকে প্রায় ৫০ কিলোমিটার দূরে কচুয়া এলাকায় অবস্থিত। প্রথমে এই ইনস্টিটিউটের ভিত্তি প্রস্তর জেলা শহরে স্থাপন করা হয়।সমকাল দৈনিক পত্রিকা , সংগ্রীহত করা হয়েছে ১২ই সেপ্টেম্বর ২০০৫ এটি ২০০৫ সালে মাত্র ৯৬ জন ছাত্র-ছাত্রী নিয়ে কারিগরি শিক্ষা প্রসারের জন্য বাংলাদেশ কারিগরি শিক্ষা বোর্ডের অধীনে সরকারীভাবে যাত্রা শুরু করে। ২০১০ সাল থেকে অন্যান্য পলিটেকনিক এর মত এখানেও দ্বিতীয় শিফট চালু হয়। বাংলাদেশ সরকার কারিগরি শিক্ষা প্রসার ও আধুনিক বাংলাদেশ গড়ার লক্ষ্যে ৪ বছর মেয়াদী ডিপ্লোমা কোর্স পরিচালনার জন্য দেশের অন্যান্য সরকারি পলিটেকনিকের মত এটি স্থাপন করে।   বিবরণ  শুরুতে এটি সল্প সংখ্যক শিক্ষক এবং দুটি টেকনোলজি বিভাগ সিভিল ও  কম্পিউটার ও কনস্ট্রাকশন নিয়ে শিক্ষা কার্যক্রম শুরু করে। পরবর্তী বছর (২০০৬) আরো দুটি টেকনোলজি বিভাগ ইলেকট্রনিক্স ও রেফ্রিজারেশন অ্যান্ড এয়ারকন্ডিশনিং যুক্ত হয়। বর্তমানে ইনস্টিটিউটের প্রতিটি বিভাগে ৬০টি করে আসন নিয়ে শিক্ষা কার্যক্রম চলছে। এখানে বিভিন্ন সেমিস্টার এ মোট প্রায় ১৬০০ শিক্ষর্থী অধ্যয়ন করছে। ভর্তি যোগ্যতা কারিগরি শিক্ষা বোর্ড নির্ধারণ করে।  এখানে টেকনোলজি ভিত্তিক শিক্ষক দ্বারা শিক্ষা দেয়া হয়। এই ইনস্টিটিউটের অধ্যক্ষ সিনিয়র শিক্ষকদের সহযোগীতার মাধ্যমে প্রথম ও দ্বিতীয় শিফটের জন্য ক্লাস রুটিন তৈরি করেন। শিক্ষকরা সেই রুটিন অনুযায়ী ক্লাস নিয়ে থাকে। এখানে শিক্ষকরা কারিগরি শিক্ষা বোর্ড অনুমোদিত বিভিন্ন প্রকাশনীর বাংলা ভাষায় অনুবাদকৃত বইয়ের মাধ্যমে বোর্ড কর্তৃক প্রনালীত প্রবিধান অনুযায়ী শিক্ষার্থীদের শিক্ষা দেয়।   ক্যাম্পাস  ইনস্টিটিউটের ক্যাম্পাসের উত্তর ও দক্ষিণ দিকে পাঁচতলা বিশিষ্ট দুটি ভবন এবং পূর্ব ও পশ্চিম দিকে দুইতলা দুটি ভবন রয়েছে। ভবন গুলোর ভিতরে রয়েছে ৫টি বড় ল্যাবরেটরি, অফিস রুম, লাইব্রেরী এবং ৩০০ জন ধারণ ক্ষমতা সম্পন্ন একটি অডিটোরিয়াম। এছাড়াও পশ্চিম পাশে একটি ছোট আকারের কোয়াটার রয়েছে।  সংগঠন  বাংলাদেশ ইসলামী ছাত্রশিবির  বাংলাদেশ ছাত্রদল  বৈষম্য বিরোধী ছাত্রআন্দোলন চাঁদপুর।  ইসলামী শাসনতন্ত্র ছাত্র আন্দোলন  বাংলাদেশ পলিটেকনিক সাধারণ ছাত্র পরিষদ।   তথ্যসূত্র   বিষয়শ্রেণী:চট্টগ্রাম বিভাগের পলিটেকনিক ইনস্টিটিউট বিষয়শ্রেণী:২০০৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০০৫-এ বাংলাদেশে প্রতিষ্ঠিত বিষয়শ্রেণী:বাংলাদেশের সরকারি পলিটেকনিক ইনস্টিটিউট বিষয়শ্রেণী:চাঁদপুর জেলার মহাবিদ্যালয়
৪২০ একটি জনপ্রিয় বাংলাদেশি টেলিভিশন নাটক, যার রচনা ও পরিচালনা করেছেন মোস্তফা সরয়ার ফারুকী। ২০০০-এর দশকের শুরুতে প্রচারিত এই নাটকটি বাংলাদেশি টেলিভিশনের ইতিহাসে একটি ব্যতিক্রমধর্মী ও সাহসী উদ্যোগ হিসেবে বিবেচিত হয়ে থাকে। এতে হাস্যরস ও ব্যঙ্গ-বিদ্রুপের মাধ্যমে বাংলাদেশের রাজনৈতিক প্রেক্ষাপট, সমাজব্যবস্থা এবং ক্ষমতার উত্থান-পতন তুলে ধরা হয়েছে।   কাহিনি সংক্ষেপ  নাটকের মূল চরিত্রে দেখা যায় দুই ভাইকে, যারা একসময় গ্রামে চুরি করত এবং জেলও খেটেছে। একসময় তারা একটি মসজিদের দানবাক্স চুরি করে ঢাকায় চলে আসে, অর্থ ও স্বর্ণ-সম্পদের আশায়। কিন্তু ঢাকা শহরের বাস্তবতা ভিন্ন—সবকিছু নিয়ন্ত্রিত, সুরক্ষিত, পরিকল্পিত। এখানে তারা চুরি করতে না পেরে জড়িয়ে পড়ে রাজনীতির জগতে। ঘটনাক্রমে রাজনীতির নানা চাল-চিত্রের মধ্য দিয়ে তারা হয়ে ওঠে ক্ষমতাধর ব্যক্তি। নাটকটি মূলত এই দুই ভাইয়ের ভিন্ন প্রেক্ষাপটে সমাজে ক্ষমতা ও অবস্থান পরিবর্তনের গল্প বলেছে।   চরিত্র ও অভিনয় শিল্পী    মোশাররফ করিম  নুসরাত ইমরোজ তিশা  লুৎফর রহমান জর্জ  সোহেল খান  মারজুক রাসেল  রিফাত চৌধুরী  রাশেদা চৌধুরী  কচি খন্দকার  সিদ্দিকুর রহমান  অন্যান্য   নির্মাণ  নাটকটি নির্মাণ করেন মোস্তফা সরয়ার ফারুকী, যিনি বাংলাদেশের টেলিভিশন নাটক ও চলচ্চিত্রের জগতে একজন খ্যাতিমান নির্মাতা। ৪২০ নাটকটি তাঁর ক্যারিয়ারের শুরুর দিকে নির্মিত হলেও এর ভিন্নধর্মী উপস্থাপন ও সামাজিক বাস্তবতা ফুটিয়ে তোলার কারণে এটি ব্যাপকভাবে আলোচিত হয়।   প্রভাব  ৪২০ নাটকটি শুধুমাত্র বিনোদনের মাধ্যমই ছিল না, এটি ছিল একটি সামাজিক-রাজনৈতিক ব্যঙ্গচিত্র, যা দর্শকদের হাস্যরসের মধ্য দিয়ে সমাজের গভীর বাস্তবতা উপলব্ধি করাতে সক্ষম হয়েছিল। এটি বাংলাদেশি টেলিভিশন নাটকের ধারায় একটি উল্লেখযোগ্য মাইলফলক হিসেবে বিবেচিত।  তথ্যসূত্র  বিষয়শ্রেণী:মোস্তফা সরয়ার ফারুকী পরিচালিত চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী অপরাধমূলক চলচ্চিত্র বিষয়শ্রেণী:বাংলাদেশী রাজনৈতিক চলচ্চিত্র বিষয়শ্রেণী:বাংলাদেশী হাস্যরসাত্মক চলচ্চিত্র বিষয়শ্রেণী:রাজনৈতিক হাস্যরসাত্মক চলচ্চিত্র
কার্যকারণ হল সেই প্রভাব যা প্রক্রিয়া বা অবস্থাকে, কারণকে অন্য প্রক্রিয়া বা অবস্থার সঙ্গে যুক্ত করে, প্রভাব, যেখানে কারণ প্রভাবের জন্য আংশিকভাবে আরোপিত এবং প্রভাব আংশিকভাবে কারণের উপর নির্ভরশীল।  কার্যকারণ আরও উল্লেখ করতে পারে: অর্থনীতি   গ্রেঞ্জার কার্যকারণ, পরিসংখ্যানগত অনুমান পরীক্ষা  কার্যকারণ স্তরযুক্ত বিশ্লেষণ, কৌশলগত পরিকল্পনা এবং ভবিষ্যৎ অধ্যয়নে ব্যবহৃত কৌশল দর্শন  কার্যকারণ নির্ণয়বাদ  উদ্ঘাতের কার্যকারণ তত্ত্ব  কার্যকারণবাদ  কার্যকারণ (দর্শন)  একক কারণের ভ্রান্তি  কার্যকারণের মানবিক সংজ্ঞা  সার্বজনীন কার্যকারণ, এই প্রস্তাব যে মহাবিশ্বের সবকিছুরই কারণ আছে এবং এইভাবে সেই কারণের প্রভাব বিজ্ঞান ও প্রকৌশল  কার্যকারণ (পদার্থবিদ্যা)  কার্যকারণ সেট  কার্যকারণ গতিশীল ত্রিভুজ  কার্যকারণ ফিল্টার  কার্যকারণ বিক্ষিপ্ততা তত্ত্ব  কার্যকারণ ব্যবস্থা  কার্যকারণ লুপ  কার্যকারণ গঠন  বিষয়শ্রেণী:দ্ব্যর্থতা নিরসন পাতা
আল-গাদীর (; কিতাব, সুন্নাহ ও সাহিত্যে গাদীর) হল ইরানি শিয়া পণ্ডিত আব্দুল হোসাইন আমীনীর লেখা একটি ২০ খণ্ডের বই।  বইটির মূল বিষয়বস্তু হল সুন্নি নথিপত্র অনুসারে গাদীর খুমের হাদিসের পর্যালোচনা। গ্রন্থটি রচনা করতে গিয়ে আমীনী হাদিসটির ব্যাপারে মহানবীর ১১০ জন সাহাবি এবং আরও ৪০ জন অনুসারীর রেওয়ায়েত সংগ্রহ করেছেন। এরপর তিনি হিজরি ২য় থেকে ১৪শ শতাব্দী পর্যন্ত ৩৬০ জন হাদিস বর্ণনাকারী দ্বারা এর সঙ্গে সম্পর্কিত হাদিসগুলো উল্লেখ করেছেন। শিয়া মুসলমানদের বিপরীতে সুন্নি মুসলমানেরা যেহেতু আলীকে মুহাম্মদের আশু স্থলাভিষিক্ত বিবেচনা করে না, সেজন্য আমীনী তাঁর গ্রন্থে সুন্নি সূত্রের ভিত্তিতে আলীর স্থলাভিষেক প্রমাণ করার চেষ্টা করেছেন। বইটি রচনার কাজে আমীনী বিভিন্ন দেশে ভ্রমণ করেছেন সেখানকার গ্রন্থাগারগুলি থেকে তথ্য সংগ্রহের জন্য যার মধ্যে ভারত, পাকিস্তান, ইরাক, মিশর, মরক্কো এবং আরও কিছু দেশ রয়েছে।   আল-গাদীর বইয়ের প্রথম মুদ্রণ নাজাফ শহর থেকে ৯ খণ্ডে প্রকাশিত হয়। এই মহাগ্রন্থটি প্রকাশের পর বিভিন্ন মুসলিম দেশের ইসলামি পণ্ডিতগণ এর উপর ব্যাখ্যা ও ভাষ্য রচনা করেছেন।   অনুবাদ  আল-গাদীরের উর্দু তর্জমা করেন ভারতীয় দ্বাদশী শিয়া পণ্ডিত, বক্তা, লেখক, ঐতিহাসিক ও কবি আল্লামা সৈয়দ আলী আখতার রিজবী                আল-গাদীর বিষয়ে মন্তব্য    আরও দেখুন   গাদীর খুমের ভাষণ  মুহম্মদের স্থলাভিষেক   তথ্যসূত্র    বহিঃসংযোগ   Message of Thaqalayn  আল-গাদীরের একটি অনলাইন সংস্করণ (আরবিতে)  বিষয়শ্রেণী:ইসলাম বিষয়ক বই বিষয়শ্রেণী:আরবি ভাষার বই বিষয়শ্রেণী:ইরানি বই বিষয়শ্রেণী:উর্দু ভাষার বই বিষয়শ্রেণী:শিয়া ধর্মতত্ত্ব বই
হেনরিয়েটা সোয়ান লেভিট () (৪ জুলাই, ১৮৬৮ - ১২ ডিসেম্বর, ১৯২১) মার্কিন জ্যোতির্বিজ্ঞানী। ১৮৯৩ সালে তিনি হার্ভার্ড কলেজ মানমন্দিরে সহকারী হিসেবে কাজ শুরু করেন। তার কাজ ছিল ফটোগ্রাফিক প্লেটে তারা গণনা করা। এ যুগে যে কাজটি কম্পিউটারে করা হয় তিনি এবং তার অন্যান্য সহকর্মীরা তা হাতে করতেন বলে তাদের গ্রুপটিকে এখন "হার্ভার্ড কম্পিউটার" নামে ডাকা হয়। এই কাজের জন্য হার্ভার্ডের জ্যোতির্বিজ্ঞানী এডওয়ার্ড চার্লস পিকারিং বেশ কয়েকজন নারী অধিস্নাতক শিক্ষার্থীদের নিয়োগ দিয়েছিলেন।  তারা গণনা করতে গিয়ে অনেকগুলো তারার উজ্জ্বলতা নির্ণয়ের পাশাপাশি লেভিট জ্যোতির্বিজ্ঞানের ইতিহাসে সবচেয়ে গুরুত্বপূর্ণ একটি আবিষ্কার করে বসেন। আবিষ্কারটি হচ্ছে শেফালী বিষমতারার পর্যায়কাল এবং প্রভার মধ্যে সম্পর্ক। এই সম্পর্ক ব্যবহার করেই পরবর্তীতে এডুইন হাবল আবিষ্কার করেছিলেন যে, আমাদের আকাশগঙ্গার বাইরেও অসংখ্য ছায়াপথ রয়েছে। এই পদ্ধতি ব্যবহার করে অনেকগুলো ছায়াপথের দূরত্ব নির্ণয়ের মাধ্যমে তিনি বিখ্যাত হাবল নীতিও আবিষ্কার করেছিলেন। লেভিটের সূত্র ধরে হওয়া এসব আবিষ্কার মহাবিশ্ব সম্পর্কে আমাদের ধ্যান-ধারণা আমূল পাল্টে দিয়েছিল।   তথ্যসূত্র    বহিঃসংযোগ   Bibliography from the Astronomical Society of the Pacific  Periods Of 25 Variable Stars In The Small Magellanic Cloud. Edward C. Pickering, March 3, 1912; credits Leavitt.  1777 Variables in the Magellanic Clouds. H. S. Leavitt, Annals of Harvard College Observatory, vol. 60, pp. 87–108.3  Henrietta Swan Leavitt, Tim Hunter (astronomer), The Grasslands Observatory  বিষয়শ্রেণী:১৮৬৮-এ জন্ম বিষয়শ্রেণী:১৯২১-এ মৃত্যু বিষয়শ্রেণী:মার্কিন জ্যোতির্বিজ্ঞানী বিষয়শ্রেণী:নারী জ্যোতির্বিজ্ঞানী বিষয়শ্রেণী:র‌্যাডক্লিফ কলেজের প্রাক্তন শিক্ষার্থী বিষয়শ্রেণী:২০শ শতাব্দীর মার্কিন জ্যোতির্বিজ্ঞানী বিষয়শ্রেণী:২০শ শতাব্দীর মার্কিন নারী বিজ্ঞানী বিষয়শ্রেণী:জ্যোতির্মিতি
মিসিসিপি মহাসড়ক ৩৬৬ (এমএস ৩৬৬) মিসিসিপির প্রিনটিস প্রদেশের একটি মহাসড়ক। এটি শুরু হয়েছে পশ্চিমের লি- প্রিনটিস প্রদেশ লাইন এমএস ৩৭০ এ। এটার পূর্বের স্টেশন, এমএস ৩৭১ থেকে পূর্বদিকের ভ্রমণের রাস্তা হিসেবে অনেক প্রদেশের রাস্তাকে ছেদ করেছে। যাত্রাপথটি ১৯৫৭ সালে নামকরণ হয়েছিল এবং ১৯৭১ সালে সম্পূর্ণরূপে বাঁধানো হয়।   যাত্রাপথে বিবরণ  এমএস ৩৬৬ লি- প্রিনটিস প্রদেশ লাইনের এমএস ৩৭০ এ শুরু হয়েছে। যাত্রাপথে বাঁক কাউন্টি রুট ৫০১১ (৫০১১ কোং) কে ছেদ করার পরে উত্তরদিকে গেছে। কোং ৫৪১১ এ, রাস্তা বন মধ্য দিয়ে যাওয়ার সময় ধারাবাহিকভাবে বাঁক শুরু হয়। এমএস ৩৬৬ শীঘ্রই কোং ৫৩৩৪ পৌঁছেছে ও দক্ষিণ-পূর্বের গভীরের দিকে গেছে। এটা কোং ৫৩৪৫ এর দক্ষিণ বাঁকের আগে, সাময়িকভাবে পূর্বের কোং ৫৪৪১ এর দিকে এগিয়েছে। রাস্তাটি আবার পূর্বদিকের ছোট কৃষিজমির এলাকা কোং ৫৪৫০ এ গেছে। এমএস ৩৬৬ কোং ৫৪৮১ কে ছেদ করার পরে ক্যাসি ক্রিককে অতিক্রম করেছে। রাস্তাটি উপরের দিকে গেছে যেহেতু এটা ম্যারিটায় প্রবেশ করেছে এবং এমএস ৩৬৬ এমএস ৩৭১ এ শেষ হয়েছে। রাস্তাটি কোং ৪০৫০ হিসাবে চলতে থাকে।  ২০১৩ সালে, মিসিসিপি ডিপার্টমেন্ট অফ ট্রাস্নপোট (এম.ডি.ও.টি) হিসাবে ৭৬০ এর অধিক যানবাহন পশ্চিমের কোং ৫৩১১ এ ভ্রমণ করে এবং ৬৫০ এর কম যানবাহন পূর্বের কোং ৫৩৮১ এ ভ্রমণ করে।  এম.এস. ৩৬৬ ন্যাশনাল হাইওয়ে সিস্টেম(এন. এইচ. এস) এর একটি অংশ হিসাবে অন্তর্ভুক্ত নয়, মহাসড়কের নেটওয়ার্ক অর্থনীতি, গতিশীলতা ও জাতির প্রতিরক্ষার জন্য সবচেয়ে গুরুত্বপূর্ণ বলে চিহ্নিত হয়।  আইনত এটাকে মিসিসিপি কোড §৬৫-৩-৩ তে সংজ্ঞায়িত করা হয়। সকল এমএস ৩৬৬ এম.ডি.ও.টি দ্বারা পরিচালিত হয়।   ইতিহাস  এমএস ৩৭০ থেকে এমএস ৩৬৩ পযন্ত একটি নুড়ি রাস্তা হিসাবে, এমএস ৩৬৬ কে ১৯৫৭ সালে নামকরণ করা হয়েছিল। ১৯৬৫ সালে, এমএস ৩৬৬ এর পূর্বাঞ্চলীয় স্টেশন এমএস ৩৭১ এ পরিবর্তনের কারণে, এমএস ৩৬৩ এবং এমএস ৩৭১ পূনঃরাস্তা হয়েছিল। সকল এমএস ৩৬৬ ১৯৭১ সালে বাঁধানো হয়েছিল।   প্রধান ছেদ    তথ্যসূত্র   বিষয়শ্রেণী:মিসিসিপি অঙ্গরাজ্যের মহাসড়ক
ভারত বিচিত্রা বাংলাদেশের ঢাকায় ভারতীয় হাই কমিশন কর্তৃক প্রকাশিত একটি বাংলা ভাষার মাসিক সাময়িকী। এটি ১৯৭৩ সালে প্রথম প্রকাশিত হয়েছিল।   ইতিহাস  ১৯৭৩ সালের এপ্রিলে সাহিত্য ও সাংস্কৃতিক বিনিময়ের লক্ষ্যে প্রথম ভারত বিচিত্রা প্রকাশ করা হয়। এ পত্রিকাটিতে বাংলাদেশ এবং ভারতের প্রথম সারির কবি-সাহিত্যকরা লিখেছেন। ২০১৫ সালের শুরুর দিকে থেকে এটি অনলাইনেও প্রকাশ হচ্ছে। দীর্ঘ সময় এ পত্রিকার সম্পাদক ছিলেন কবি বেলাল চৌধুরী। ১৯৯৭ সালে বেলাল চৌধুরী অব্যাহতি নেয়ার পড় তার স্থলাভিষিক্ত হন নান্টু রায়। বর্তমানে এর সম্পাদক হচ্ছেন অরবিন্দ চক্রবর্তী।   বিবরণ  ভারত বিচিত্রার প্রতিটি সংখ্যায় ভারতের সংস্কৃতি, ইতিহাস, রাজনীতি, অর্থনীতি, কবিতা, বর্তমান ঘটনাগুলির উপর নিবন্ধ, সাক্ষাৎকার, ভ্রমণকাহিনী এবং গল্পের সংকলন থাকে। ভারত বিচিত্রার প্রতিটি সংখ্যায় একটি বিশেষ বিষয় থাকে। উদাহরণস্বরূপ, ২০২৩ সালের এপ্রিল সংখ্যার বিশেষ বিষয় ছিল "ঐতিহ্যের মেলবন্ধন বাংলা নববর্ষ"।  ভারত বিচিত্রায় ভারতীয় ও বাংলাদেশী লেখকদের রচনাগুলি অন্তর্ভুক্ত থাকে। ভারত বিচিত্রার লক্ষ্য হল ভারতীয় ও বাংলাদেশী সংস্কৃতি এবং ঐতিহ্যের মধ্যে বোঝাপড়া এবং সহযোগিতা বৃদ্ধি করা।  তথ্যসূত্র  বিষয়শ্রেণী:মাসিক ম্যাগাজিন বিষয়শ্রেণী:বাংলাদেশের ম্যাগাজিন বিষয়শ্রেণী:বাংলা ভাষার ম্যাগাজিন বিষয়শ্রেণী:১৯৭৩-এ প্রতিষ্ঠিত ম্যাগাজিন
200px|thumb|left|প্লাটিনাম স্ফটিক  প্লাটিনাম হলো প্লাটিনাম নামের ধাতুর রঙের সদৃশ একটি রঙ বিশেষ যা দেখতে অনেকটা ফিকে ধূসরাভ-সাদা রঙের ধাতব সাদাটে আভার মতো।  ইংরেজিতে রঙের নাম হিসেবে প্লাটিনাম শব্দটির রেকর্ডকৃত প্রথম ব্যবহার হয় ১৯১৮ সালে।Maerz and Paul A Dictionary of Color New York:1930 McGraw-Hill Page 202; Color Sample of Platinum: Page 113 Plate 45 Color Sample A3  মানব সংস্কৃতিতে প্লাটিনাম পদক  প্লাটিনাম পুরস্কার হীরক বা ডায়মন্ড পুরস্কারের মতো মর্যাদাপূর্ণ নয়, তবে এটি সোনা, রৌপ্য বা ব্রোঞ্জের পুরস্কারের চেয়ে অধিক মর্যাদাপূর্ণ।  ক্রেডিট কার্ড thumb|200px|right|প্রায় ৯৯.৯% খাঁটি এক হাজার ঘন সেন্টিমিটার (এক লিটার) প্লাটিনামের মূল্য $৯১০,০০০ মার্কিন ডলার (৩০ অক্টোবর ২০০৯ অনুসারে)  প্লাটিনাম ক্রেডিট কার্ডে নিয়মিত ক্রেডিট কার্ডের তুলনায় উচ্চতর ক্রেডিট সীমা এবং কম সুদের হার থাকে; এটি কেবলমাত্র ভাল ক্রেডিট রেটিংপ্রাপ্তদের  কাছে থাকতে পারে।  সাহিত্য আইজাক আসিমভের ফাউন্ডেশন সিরিজে চিত্রিত গ্যালাকটিক সাম্রাজ্যের আর্থিক একক হলো গ্যালাকটিক ক্রেডিট যা  খাঁটি প্লাটিনামের সাথে বিনিময়যোগ্য এবং এর একটি নির্দিষ্ট মানকও রয়েছে।  বিবাহ  বিবাহিত দম্পতির ৭০তম বিবাহ বার্ষিকীকে তাদের প্লাটিনাম বার্ষিকী বলা হয়। যে কোনও গুরুত্বপূর্ণ ইভেন্টের ৭০তম বার্ষিকীকে প্লাটিনাম জয়ন্তী হিসাবে উল্লেখ করা যেতে পারে, যদিও এই শব্দটি খুব কম ব্যবহৃত হয়।  সংগীত   প্ল্যাটিনাম অ্যালবাম হলো এমন একটি অ্যালবাম যার বিক্রয় পরিসংখ্যান একটি নির্দিষ্ট পরিমাণে পৌঁছে। পরিমাণটি বিভিন্ন স্থানে বিভিন্ন হয়, মার্কিন যুক্তরাষ্ট্রে একটি প্ল্যাটিনাম অ্যালবাম হলো কমপক্ষে ১০,০০,০০০ কপি বিক্রি হওয়া কোনো অ্যালবাম।  তথ্যসূত্র  বিষয়শ্রেণী:রং (বর্ণ) বিষয়শ্রেণী:ধূসরের বর্ণচ্ছটা বিষয়শ্রেণী:সাদার বর্ণচ্ছটা